Bø vurderer å tapetsere veggen med bilder av Fourcade
Franskmannen vant i går 20 kilometeren i neste års OL-løyper, og sørget med det for at han har vunnet samtlige 20 kilometere denne sesongen. - Det er meget sterkt! Før var han litt opp og ned på skytinga, men i år har han blitt en komplett skiskytter. Og så gar han raskest på ski i tillegg! Han blir uten tvil mannen å slå neste år, sier Tarjei Bø til VG. - Skal du gjøre som Northug, og henge opp et bilde av ham på badespeilet? - Det blir ikke noe bilde på mitt bad... Jeg skal lage Fourcade-tapet!Løypene i Sotsji ble av Tora Berger og de andre skiskytterjentene karakterisert som «sykt harde» etter at de hadde gått 15 kilometer der, ifølge TV 2. Bø er enig i den karekteristikken etter å ha gått inn til en 15. plass - best av de norske gutta. - Løypa var veldig utfordrende, og det hjalp ikke at den var så isete som den var i dag. Det gjorde det spesielt vanskelig i utforbakkene, sier Bø. - Det er virkelig lange og harde bakker. En må være litt fjellgeit her.Skiskytterarenaen i Sotsji ligger drøyt 1500 meter over havet, og Petter Northug har tidligere vurdert å flytte fra Norge for å bo i høyden før OL. Bø har også planer om å tilbringe mye tid i høyden før neste års store sports-høydepunkt, for han merket høyden godt under gårsdagens løp.- Det blir viktig med høydetrening neste sesong, og det blir spesielt viktig med et høydeopphold rett i forkant av OL, sier Bø til VG.
Martin Fourcade (24) var nok en gang uslåelig på en 20-kilometer, og Tarjei Bø (24) vurderer å gå drastisk til verks for å psyke seg opp til duellen med franskmannen neste sesong.